
Prijedlog Ugovora

GRAD OSIJEK, F. Kuhača 9, OSIJEK, OIB:30050049642, koga zastupa gradonačelnik Ivan Radić, mag. oec. (u nastavku teksta: Naručitelj)
i
________________, OIB:___________, koje zastupa ___________ (u nastavku teksta: Pružatelj usluga), 

zaključili su 

UGOVOR 
 O PRUŽANJU USLUGA ČIŠĆENJA I ODRŽAVANJA ČISTOĆE SANITARNIH ČVOROVA I KUPALIŠNOG PROSTORA NA ŠRC COPACABANA U OSIJEKU

Članak 1.
Ovaj ugovor se sklapa na temelju provedenog postupka prikupljanja ponuda, ponude Pružatelja usluga broj ______ od ___  2024. koja je u provedenom postupku odabrana kao najpovoljnija kao i troškovnika dostavljenog uz ponudu.
Predmet ovog ugovora je pružanje usluga čišćenja i održavanja sanitarnih čvorova i kupališnog prostora na ŠRC Copacabana (dalje u tekstu: ŠRC Copacabana) u Osijeku tijekom kupališne sezone.
Članak 2.
Obveze Pružatelja usluga su:
- početno čišćenje prije početka kupališne sezone
- završno čišćenje po završetku kupališne sezone
- čišćenje i održavanje čistoće sanitarnih čvorova tijekom radnog vremena (od 9:00 do 20:00 sati, odnosno od 9:00 do 23:00 petkom i subotom) te 30 minuta prije i 30 minuta nakon radnog vremena ŠRC Copacabana
- pražnjenje koševa za otpatke i stavljanje novih vreća za otpatke tijekom radnog vremena objekta ŠRC Copacabana
- osiguravanje minimalno dva djelatnika dnevno (minimalno jedan u smjeni)
- vikendom (petak, subota i nedjelja)  i  praznicima  ovisno o  vremenskim prilikama i broju posjetitelja broj djelatnika se može povećati u dogovoru sa Naručiteljem.
Pružatelj usluga je dužan navedene usluge izvršavati dnevno prema potrebama Naručitelja. 
Članak 3.
Obveza Naručitelja je:
· osigurati materijal i sredstva za čišćenje (papirnati ubrusi, toalet papir, sapun, sredstva za čišćenje i dezinfekciju sanitarija te vreće za otpatke).

Članak 4.
Cijena usluge iz članka 2. ovoga ugovora po satu za jednog djelatnika iznosi  __________ eura bez PDV-a, što na bazi 1300 sati iznosi:
	
	________________
	eura

	PDV25%
	________________
	eura

	Ukupno
	________________
	eura

	(slovima:____________________________________________________)


Jedinična cijena iz ponude je nepromjenjiva.
Navedena količina sati je okvirna i nije obvezujuća za Naručitelja odnosno Naručitelj istu ne mora realizirati u cijelosti. Stvarno nabavljena količina može biti veća ili manja od okvirne količine i ovisna je o potrebama Naručitelja. 
Za jednog djelatnika Naručitelj će Isporučitelju plaćati i pripravnost u dane kada bazeni zbog bilo kojeg razloga ne budu otvoreni osim u slučaju više sile koja uvjetuje višednevno zatvaranje bazena.
Članak 5.
Naručitelj će izvršene usluge platiti temeljem ispostavljenog mjesečnog e-računa, a prema stvarno izvršenim uslugama, u roku do 30 (trideset) dana od dana zaprimanja urednog e računa. 
Naručitelj ima pravo prigovora na račun ako utvrdi nepravilnosti te pozvati odabranog ponuditelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.
Članak 6.
Pružatelj usluge se obvezuje na kvalitetu obavljanja usluge sukladno pravilima struke.
Pružatelj usluge se obvezuje izvršavati ugovor savjesno i odgovorno s pažnjom dobrog gospodarstvenika.
Naručitelj ima pravo raskinuti ugovor pisanim putem u slučaju nepoštivanja obveza iz ugovora od strane Pružatelja usluge bez otkaznog roka.
U slučaju raskida ugovora zbog razloga iz stavka 3. ovoga članka Pružatelj usluge nema pravo potraživati naknadu štete na trošak Naručitelja.
Članak 7.
Osoba zadužena za praćenje realizacije ovog ugovora u ime Naručitelja je Darko Dumančić. 
Praćenje realizacije ugovora obuhvaća praćenje rokova izvršenja, urednosti izvršavanja obaveza, praćenje financijske realizacije ugovora, pribavljanje instrumenata osiguranja (jamstva) i sl. 
Članak  8.
U roku od 8 (osam) dana od dana potpisa Ugovora odabrani ponuditelj je obvezan dostaviti jamstvo za uredno ispunjenje ugovora za slučaj povrede ugovornih obveza. Jamstvo se dostavlja u obliku zadužnice ili bjanko zadužnice na iznos od 10% (deset posto) vrijednosti ponude.
Članak 9.
Ugovorne strane su suglasne da će možebitne sporove iz ovog ugovora rješavati sporazumno. 
U slučaju spora nadležan je stvarno nadležni sud u Osijeku.
Članak 10.
Pružatelj usluga se obvezuje pružati ugovorne usluge u vrijeme od otvaranja do zatvaranja ljetne kupališne sezone ŠRC „Copacabana“ za 2024.
Očekivani početak kupališne sezone je 14.06.2024., a predviđeno trajanje do 01.09.2024. godine, tijekom radnog vremena od 9:00 do 20:00 sati, odnosno petkom i subotom od 9:00 do 23:00 sata.
O početku i završetku kupališne sezone Naručitelj će Pružatelja usluge obavijestiti najkasnije 7 (sedam) dana prije početka odnosno završetka.
Članak 11.
Ugovor je sklopljen u 4 (četiri) jednaka primjerka od kojih svaka ugovorna strana zadržava po 2 (dva) primjerka.

U Osijeku,______2024.



	        ZA PRUŽATELJA USLUGA:
	ZA NARUČITELJA:

	
	Gradonačelnik:

	             
	
Ivan Radić, mag. oec.



KLASA:   406-09/24-01/49
URBROJ:  2158-1-16-04/4-24-






